[{"text_idx": "#000002", "text": "La Liberpenso postulas ke la responsantoj kaj la komplicoj de la krimoj fare de la katolika Eklezio estu konviktitaj"}, {"text_idx": "#000003", "text": "Enketo estis decidita de la jug\u0302istaro de Lyon post pluraj plendoj kontrau\u0306 altrangaj responsantoj de la katolika Eklezio, inkluzive kontrau\u0306 la kardinalo-c\u0302efepiskopo de Lyon Philippe Barbarin pro ne-denunco de la pastroj kulpintaj seksajn atencojn kontrau\u0306 junuloj malpli ol 15-jaraj. Lau\u0306 la franca juro, tiu ne-denunco estas punebla je tri jaroj de malliberigo kaj je 45 000 \u20ac de monpuno."}, {"text_idx": "#000004", "text": "La jug\u0302isto pritraktanta la aferon, nun studas la dosieron post la deklaroj de la supozataj viktimoj de la pastro Bernard Preynat asertantaj ke la responsantoj de la Diocezo de Lyon, el kiuj la Kardinalo Barbarin, neglektis denunci tiun pastron al la polico, kiel devigate de la franca leg\u0302aro. Tiu lau\u0306dire alarmis pri tiuj krimoj ekde 1991. La pastro rekonis ke li seks-atencis junajn skoltojn inter 1986 kaj 1991, sine de grupo kiun li animis dum 20 jaroj."}, {"text_idx": "#000005", "text": "Lau\u0306 AFP, Vatikano antau\u0306e alportis sian subtenon al la c\u0302efepiskopo de Lyon, asertante ke li entute fidis lin kaj ke li pritraktos la problemon lau\u0306 \u00ab granda responseco \u00bb. Informo el la rondo de la kardinalo ec\u0302 asertis ke \u00ab tiu rimarko neniel celas la kardinalon Barbarin, kiu preskau\u0306 tuj post ol renkonti unuan viktimon suspendis la Pastron Preynat kaj petis konsilon el Romo, ja antau\u0306 ol unua plendo estis deponita. \u00bb"}, {"text_idx": "#000006", "text": "La ekzekutiva direktoro de National Secular Society de Britio, Keith Porteous Wood, ankau\u0306 proparolanto de Internacia Asocio de Liberpenso, kiu multajn jarojn laboris pri tiu dosiero de la seks-atencoj faritaj de pastroj, kaj provizis UNO-n per multaj pruvoj pri la kulpa silento de la katolika Eklezio, deklaris pri tiu c\u0302i afero : \u201c Mi sendas alvokon al la enketa jug\u0302isto por fari ekzemplon en tiu c\u0302i diocezo, kaj jure persekuti kaj la supozatan agresinton kaj tiujn opiniantajn ke ili povas senpune malobei la leg\u0302on. \u00bb"}, {"text_idx": "#000007", "text": "La Pontifika Komisiono por la protekto de la neplenag\u0302uloj reasertis meze de februaro ke la episkopoj estas devigataj mencii la kazojn de seksaj atencoj al la civila au\u0306toritato, sed c\u0302iu deklaro de la papo pri tio estas pli modera ol la antau\u0306a. Lastan jaron, li anoncis la starigon de \u00ab Tribunalo de la Eklezio \u00bb (prefere ol fortigon de la leg\u0302o) por pritrakti tian kazon, sed tiu tribunalo neniam kunig\u0302is. Revene de sia vizito en Meksikio, la papo deklaris, denove per \u00ab modera \u00bb tono, ke tiaj episkopoj devus demisii \u2013 sen ec\u0302 diri ke li devigos ilin fari tion. La implicita subteno al Barbarin signifas ke oni rezignis la ideon mem lau\u0306 kiu la episkopoj povus obei la leg\u0302on."}, {"text_idx": "#000008", "text": "La francaj ekleziuloj s\u0302ajne kapvice rezistas fronte al la devigo raporti la seksajn atencojn al la civila au\u0306toritato, tiel ebligante al la kulpintoj ke ili evitos la malliberigon, kaj al la seks-atencoj dau\u0306ri senpune. Tiu reoficialigo de la c\u0302i-antau\u0306a pontifika Komisiono, postsekvas sesion de instruo de la novaj episkopoj, okazintan en Vatikano, dum kiu la franca kardinalo Tony Attrella (pastro de la diocezo de Parizo, psikoterapiisto kaj instruisto c\u0302e kolegio Bernardins) klarigis al la episkopoj ke ili ne estas devigataj raporti pri seksaj atencoj al la civila au\u0306toritato. En 2014, Uno denuncis Vatikanon post ol kardinalo gratulis francan episkopon pro lia malobeo al la leg\u0302o kaj pro lia rifuzo raporti unu el tiuj kazoj al la justico."}, {"text_idx": "#000012", "text": "C\u0302ilio : Eksterordinara situacio de la katolika eklezio"}, {"text_idx": "#000015", "text": "Komunikaj\u0302o de la Nacia Federacio de la Liberpenso (FNLP, Francio), membro de AILP Rifuzita kazo de seksatenco, malgrau\u0306 la rekono de \u00ab eraroj \u00bb fare de la kardinalo Unu el la plej gravaj kardinaloj de Francio, la Read more..."}]